ตะลึง ไอซิสเหี้ยม อาจใช้อาวุธเคมี แก๊สมัสตาร์ด โจมตีทหารมะกันในอิรัก
กลุ่มไอซิสร้ายเหลือ อาจใช้อาวุธเคมียิงโจมตีทหารอเมริกัน ในอิรัก ชี้อาจเป็นแก๊สพิษมัสตาร์ด ขณะที่กระทรวงกลาโหมสหรัฐฯ เร่งตรวจสอบ ถ้าผลยืนยันออกมาเป็นแก๊สพิษมัสตาร์ดจริง จะถือเป็นครั้งแรกที่กลุ่มสุดโหดใช้อาวุธเคมีจัดการทหารกองกำลังพันธมิตรในอิรัก,เมื่อ 22 ก.ย.59 สำนักข่าวต่างประเทศรายงาน กองทัพสหรัฐฯ กำลังตรวจสอบหาข้อเท็จจริงกรณี กลุ่มติดอาวุธรัฐอิสลาม หรือไอซิส อาจจะยิงจรวดติดหัวรบอาวุธเคมี โจมตีทหารอเมริกันในอิรัก เมื่อวันอังคารที่ 20 ก.ย.ที่ผ่านมา หลังจากมีจรวดลูกหนึ่งถูกยิงมาตกใกล้กับฐานทัพอากาศคายารา ใกล้กับเมืองโมซูล ซึ่งทหารอเมริกันประจำการอยู่หลายร้อยนาย และจรวดลูกนี้อาจติดหัวรบอาวุธเคมีประเภท แก๊สมัสตาร์ด โชคดีที่ไม่มีใครได้รับบาดเจ็บจากเหตุการณ์นี้,บีบีซี ชี้ว่า ถ้าผลการตรวจสอบออกมา ยืนยันว่าจรวดดังกล่าวติดหัวรบแก๊สมัสตาร์ดจริง จะถือเป็นครั้งแรกที่กลุ่มไอซิสใช้อาวุธเคมีโจมตีทหารกองกำลังพันธมิตรในอิรัก ขณะที่ทหารซึ่งประจำการอยู่ที่ฐานทัพอากาศคายารา มีอุปกรณ์เตรียมพร้อมสำหรับรับมือการถูกโจมตีด้วยอาวุธเคมี,ช่วงบ่ายของวันที่ 20 ก.ย.ที่ผ่านมา ตามเวลาท้องถิ่น ฐานทัพอากาศ ทางตะวันตกในอิรัก (คายารา) ได้ถูกโจมตี กระทรวงกลาโหมสหรัฐฯออกแถลงการณ์ พร้อมระบุว่า จากผลการตรวจสอบในเบื้องต้น ผลค่าแก๊สมัสตาร์ดออกมาเป็นบวก ขณะที่อาวุธที่ใช้ยิงมาโจมตีนั้น ดูเหมือนจะเป็นจรวด หรือไม่ก็กระสุนปืน ค.,ทั้งนี้ กลุ่มไอซิสได้ถูกสงสัยมานานแล้วว่า มีความสามารถที่จะผลิตอาวุธเคมีได้เพื่อใช้ในการโจมตีในพื้นที่ที่กลุ่มไอซิสยึดครองอยู่ทั้งในอิรักและซีเรีย โดยเมืองโมซูล เมืองใหญ่สุดอันดับ 2 ของอิรักได้ตกอยู่ภายใต้การยึดครองของไอซิสมาตั้งแต่ 2 ปีก่อนแล้ว ขณะที่กองกำลังสหรัฐฯ ในอิรักกำลังให้การสนับสนุนกองกำลังทหารอิรักในการตียึดเมืองโมซูลคืนมาจากอุ้งมือของไอซิส
กลุ่มไอซิสร้ายเหลือ อาจใช้อาวุธเคมียิงโจมตีทหารอเมริกัน ในอิรัก ชี้อาจเป็นแก๊สพิษมัสตาร์ด ขณะที่กระทรวงกลาโหมสหรัฐฯ เร่งตรวจสอบ ถ้าผลยืนยันออกมาเป็นแก๊สพิษมัสตาร์ดจริง จะถือเป็นครั้งแรกที่กลุ่มสุดโหดใช้อาวุธเคมีในอิรัก
ไอซิส,ไอเอส,อาวุธเคมี,แก๊สพิษมัสตาร์ด,โจมตี,ทหารอเมริกัน ในอิรัก,ฐานทัพคายารา,โจมตี ด้วยอาวุธเคมี